બજારના જાણકારોના જણાવ્યા પ્રમાણે ૧૦ ગ્રામ સોનાનો ભાવ રૂ.૪પ,૦૦૦ની સપાટીએ પહોંચી ગયો હતો. જ્વેલર્સોઅે ગ્રાહકોની ગરજ પ્રમાણે મન ફાવે તે રીતના ભાવ વસૂલ્યા હતા. જોકે સૂત્રો જણાવ્યા પ્રમાણે જે જ્વેલર્સે સોના-ચાંદીની ખરીદી સમયે ગ્રાહકો પાસે વધુ ભાવ પડાવ્યા હતા તેઓ હવે સરકારના રડારમાં આવી ગયા છે. સરકારના નિયમ મુજબ રૂ.બે લાખથી વધુની ખરીદી માટે પાનકાર્ડનો નિયમ છે, પરંતુ મોટા ભાગના જવેલર્સ દ્વારા આ નિયમનો અમલ કરાયો નહીં હોવાનું બહાર આવ્યું છે.